Dinamo mu nudi ugovor života: Olmu 10 mil. € za pet godina

Zagrebački Dinamo ulaže maksimalan napor kako bi zadržali Danija Olma pa su mu ponudili dva milijuna eura na godinu, odnosno 10 milijuna za pet godina. Ako bi netko htio Danija Olma morao bi dati 50 mil. eura!

<p>Sve je krenulo sredinom tjedna kad su se Dinamovi čelnici sastali s <strong>Olmovim </strong>ocem i zastupnicima<strong> Andyjem Barom i Juanmom Lopezom.</strong> Tema je bila novi ugovor. Olmovom ocu <strong>Miguelu </strong>nije novac toliko bitan, koliko da se Dani dobro razvija i da ima zajamčeno mjesto u momčadi. Nije jedan od onih roditelja koji razmišljaju kako uzeti što veći novac, pa makar sin nikada više zaigrao. Ne, <strong>Miguel </strong>je potpuno drugačiji.</p><p>I svjestan je toga Dinamo. Stoga, razgovor nije trajao dugo, a Dinamo je ispao vrlo korektan. <strong>Olmov </strong>sadašnji ugovor istječe 2021., a ‘modri’ su na stol odmah stavili novi, produženi do 2024.</p><p>Prihvati li ponudu, plaća bi mu porasla već od ove sezone, te bi poništila trenutačnu. Ukratko, potpiše li novi ugovor, Dani Olmo zarađivat će dva milijuna eura na godinu. Neto! To je najveća plaća koju je imao jedan igrač Dinama. Štoviše, niti jedan nogometaš na području bivše Jugoslavije nikada nije ni približno toliko zarađivao. U pet godina, naravno, u slučaju da ugovor odradi do kraja, <strong>Olmo </strong>bi zaradio, za hrvatske prilike nevjerojatnih 10 milijuna eura.</p><p>Kako smo saznali, u Dinamu su učinili maksimalan napor kako bi zadržali <strong>Olma</strong>, ponuđeno mu je isto što bi mu i neki strani klub ponudio. Znaju u Maksimiru kakvo blago imaju u svlačionici i shodno tome ponašaju se kako bi i trebali. Novim, boljim ugovorom za najboljeg igrača. No <strong>Olmo </strong>još nije odlučio hoće li potpisati, iako je vrlo blizu odluke da - hoće!</p><p>U nacrt novog ugovora ugrađena je i odštetna klauzula, prema kojoj bi <strong>Olmo </strong>mogao otići i ranije ako netko uplati 50 milijuna eura. Takve klauzule nema u aktualnom ugovoru, pa je konačna odluka isključivo na Dinamu. <strong>Dani </strong>i njegov otac <strong>Miguel </strong>još se nisu izjasnili hoće li potpisati ovaj sjajni ugovor, no, doznajemo kako su uzeli malo vremena jer, kako kažu, “ima vremena”, prijelazni rok se zatvara 1. rujna.</p><p>- Želja mi je zaigrati u Ligi prvaka. Uvijek sam sanjao o igranju u tom elitnom natjecanju. U njoj bih volio igrati već ove sezone, koncentriran sam samo kako proći <strong>Ferencvaros </strong>- rekao je <strong>Olmo </strong>za španjolsku radijsku postaju COPE.</p><p>Olmo je svjestan da je Dinamo na dobrom putu da ove godine zaigra u Ligi prvaka, kao što je i svjestan da bi radije ostao i igrao u Dinamu, nego, primjerice, sjedio na klupi u <strong>Laziju</strong>. Jer, kako je jednom rekao njegov otac, nema gore za nogometaše nego u ranim godinama sjediti na klupi. Dolazi do frustracije, nezadovoljstva, a mnogim igračima ti problemi ostave trag do kraja karijere. Odnosno, nikad se ne oporave. Stoga bi idealan scenarij bio kad bi <strong>Dinamo </strong>prošao <strong>Ferencvaros </strong>i izborio Ligu prvaka.</p><p>U Italiji mladi igrači teško dobivaju priliku, što su potvrdili i primjeri Olmovog vršnjaka <strong>Ante Ćorića</strong> na kojeg Roma ne računa, te <strong>Marka Roga</strong> koji je morao napustiti Napoli. Obojica su u Italiju došli iz Dinama.</p><p>Olmo je pobudio veliki interes nakon što je u lipnju za španjolsku mladu reprezentaciju u četiri utakmice zabio tri gola i jednom asistirao na Euru. Tada je uvršten u najbolju momčad prvenstva. Španjolski mediji sada redovito izvještavaju o njegovim golovima i nastupima u Zagrebu.</p><p>- Prije Eura s mladom reprezentacijom bio sam pomalo nepoznat većini navijača u Španjolskoj. No ja sam znao što želim. Naporno sam radio da bih bio ovdje - rekao je <strong>Olmo</strong>.</p><p>Sada se nada pozivu u A reprezentaciju te igranju na Europskom prvenstvu 2020.</p><p>- To što bih mogao biti na Euru s A selekcijom je poput sna. Moram ići malo po malo. Preda mnom je važna godina - istaknuo je <strong>Olmo</strong>.</p><p>Nastavi li igrati u <strong>Dinamu </strong>kao u protekla dva tjedna, kada je u tri utakmice zabio tri gola i upisao dvije asistencije, izgledi mu nisu loši. S druge strane, ode li u klub gdje neće igrati u prvoj postavi, šanse će mu biti minimalne.</p><p>To je filozofija Španjolskog nogometnog saveza koji je prošli mjesec produžio ugovore sa svim svojim izbornicima.</p><p>- Smatram da mladi nogometaš uvijek mora igrati, kako bi mogao napredovati i dosegnuti najbolju verziju. Neigranjem u kontinuitetu taj se proces koči i rastače - rekao je Olmov izbornik u mladoj reprezentaciji Luis de La Fuente.</p><p>Upravo je to dilema s kojom se suočava <strong>Danijev </strong>otac. <strong>Zastupnici Bara i López</strong> u razgovoru s posrednicima nastoje dobiti garanciju da će igrati. Na njima je dodatan pritisak jer osim financijski pogodnih uvjeta moraju osigurati onaj sportski. Razgvori se nastavljaju a zasad nema niti jednog kluba koji je favorit.</p><p>Dinamo, kako saznajemo, nije dobio konkretnu i čvrstu ponudu.</p><p>Olmo, kandidat za međunarodnu nagradu <strong>'Golden Boy' iz 2018.</strong>, usredotočen je samo na treniranje, budući da mu je ljetos godišnji odmor trajao tek nešto više od dva tjedna. Sve strane su svjesne da bi o ishodu u Budimpešti mogla ovisiti i njegova sudbina.</p><p>A san o Ligi prvaka, barem u Dinamovom dresu, bit će korak realniji prođu li Ferencvaros. Na tom putu Dani Olmo je najvažnija karika. Srušiti Mađare i potpisati ugovor života... Kakva bi to bila priča...</p>